සිසුන් දස දෙනෙකුට අධික පිරිසක් අපයෝජනයට ලක් කළ පහත්ගම පිරිමි විදුහලේ සැකකාර ගුරුවරයා අවිස්සාවේල්ල අධිකරණයේ ප්‍රධාන මහේස්ත්‍රාත් බන්ධුල ගුණරත්න මහතා හමුවට ඉදිරිපත් කිරීමෙන් පසු ලබන 21 දින දක්වා රක්ෂිත බන්ධනාගාර ගත කෙරිණි.ඊට අමතරව සිසුන්ගෙන් ලත් තොරතුරු මත අත්අඩංගුවට ගත් එම සැකකරුට ආධාර අනුබල දුන් ඔහුගේ ගෝලයකුද රක්ෂිත බන්ධනාගාර ගත කිරීමට නියෝග කෙරිණි.මේ පිළිබඳව වැඩිදුර පරීක්ෂණ ආරම්භ කර ඇති හංවැල්ල පොලිසියේ වැඩබලන ස්ථානාධිපති ටී.ඩී.කේ. විජේසුන්දර මහතා, මෙම සිසුන් රැගෙන ගොස් ඇති උඩවලව, කතරගම මීගමුව ආදි ප්‍රදේශවලද විශේෂ විමර්ශනයක් කිරීමට සැලසුම් කර ඇත..